13. ostro obsoja kakršne koli tajne operacije na ozemlju EU, ki bi vplivale na zasebnost državljanov EU; je
močno zaskrbljen, da bi se take operacije dogajale, ne da bi bili evropski državljani in njihovi parlamentarni
predstavniki o tem obveščeni; poziva Združene države Amerike in njihove obveščevalne in varnostne službe,naj delujejo v duhu dobrega sodelovanja in obvestijo svoje zaveznike o kakršnih koli operacijah, ki jih name-ravajo izvajati na ozemlju EU;
14. poziva Odbor za državljanske svoboščine, pravosodje in notranje zadeve, naj skupaj z Odborom za
ekonomske in monetarne zadeve čim prej opravi skupno zaslišanje ECB, Komisije, Sveta, Evropskega varuha
osebnih podatkov ter drugih zasebnih in javnih strani, ki so povezane z zadevo, da se odkrije, katere infor-macije so morda pridobili;
15. naroči svojemu Predsedniku, naj to resolucijo posreduje Svetu, Komisiji, Evropski centralni banki,
vladam in parlamentom držav članic, držav pristopnic in kandidatk in vladi ter zbornicama kongresa
Združenih držav Amerike.
P6_TA(2006)0318
Vključevanje imigrantov v Evropsko unijo
Resolucija Evropskega parlamenta o strategijah in sredstvih za vključevanje državljanov tretjih držav
v Evropsko unijo (2006/2056(INI))
Evropski parlament,
—ob upoštevanju sporočila Komisije z dne 1. septembra 2005 z naslovom „Skupni program za vključe-
vanje –Okvir za vključevanje državljanov tretjih držav v Evropsko unijo“ (KOM(2005)0389),
—ob upoštevanju člena 13 Pogodbe ES,
—ob upoštevanju Pogodbe ES, ki daje Skupnosti pooblastila in odgovornosti na področju priseljevanja in
azila, ter člena 63(3)(a) Pogodbe,
—ob upoštevanju sklepov Predsedstva z zasedanja Evropskega sveta v Tampereju z dne 15. in 16. oktobra
1999, zasedanja Evropskega sveta v Laekenu z dne 14. in 15. decembra 2001, zasedanja Evropskega
sveta v Sevilli z dne 21. in 22. junija 2002 in z zasedanja Evropskega sveta v Solunu z dne 19. in
20. junija 2003, ki poudarjajo pomen razvijanja sodelovanja in izmenjave podatkov v okviru na novovzpostavljene skupine nacionalnih kontaktnih točk za vključevanje in še zlasti okrepitev usklajevanja
ustreznih politik na ravni Evropske unije,
—ob upoštevanju Haaškega programa, ki ga je sprejel Evropski svet 4. novembra 2004 in ki določa cilje na
področju svobode, varnosti in pravice za obdobje 2005-2010,
—ob upoštevanju neuradnega ministrskega srečanja v Groningenu 9. novembra 2004, kjer so se prvič
srečali ministri, odgovorni za politiko vključevanja,
—ob upoštevanju skupnih osnovnih načel o politiki vključevanja imigrantov v Evropski uniji, ki jih je Svet
Evropske unije sprejel 19. novembra 2004 (
1),13.12.2006 C 303 E/845 Uradni list Evropske unije
Četrtek, 6. julij 2006SL
(1) Dokument 14615/04 z dne 19. novembra 2004.
—ob upoštevanju Listine o temeljnih pravicah Evropske unije, zlasti členov 18, 20, 21 in 22 Listine,
—ob upoštevanju člena 45 svojega Poslovnika,
—ob upoštevanju poročila Odbora za državljanske svoboščine, pravosodje in notranje zadeve ter mnenja
Odbora za zaposlovanje in socialne zadeve (A6-0190/2006),
A. ker se je Evropska unija z izzivom vključevanja priseljencev srečala že prej; ker je bila pred četrt stoletja
večina priseljencev iz južne Evrope; ker je danes južna Evropa uspešen del Unije, njeni državljani pa ne
štejejo več za priseljence, čeprav so jih včasih mnogi imeli za tuje in „nesposobne vključevanja“; ker je
pristop njihovih držav izvora k Uniji okrepil EU kot celoto; ker so podobno danes državljani novih državčlanic polnopravni državljani EU,
B. ker je izziv vključevanja, kakršnega Unija pozna danes, drugačen, saj ni mogoče predpostavljati, da se bo
večina priseljencev sčasoma vključila, ko se bodo njihove države izvora vključile v Unijo,
C. ker se ocenjuje, da je v EU 40 milijonov priseljencev, število njihovih potomcev pa je še za nekaj mili-
jonov višje; ker je to rastoče prebivalstvo izredno raznoliko, vendar se srečuje s podobnimi težavami:
stopnja zaposlenosti je daleč pod povprečjem, tudi njihova uspešnost v šoli opazno zaostaja; ker imajo
na političnem področju na vseh vladnih ravneh premalo predstavnikov, kar velja tudi za politične strankedržav članic in evropske institucije,
D. ker se teh več kot 40 milijonov državljanov lahko obravnava kot 26. državo članica EU (in po številu
prebivalcev njena 5. največja država) in ker morata biti skrb in prizadevanje EU za vključevanje tega
prebivalstva enaka zavezanosti EU k vključevanju držav pristopnic, za premagovanje izziva vključevanja,
katerega neuspeh bi lahko socialno, gospodarsko in politično ogrozil EU, pa je Unija namenila zelo malosredstev; ker je potrebno ne le, da se dolgoročno namenijo sredstva za novi Evropski sklad za vključe-vanje državljanov tretjih držav (KOM(2005)0123), ampak da se zagotovi tudi, da ustrezni generalni direk-torati Komisije del svojih sredstev namenijo za politiko vključevanja EU,
E. ker je zavezanost Evropske unije vključevanju dolgo zavirala široko razširjena ideja, da je „vključevanje
lokalno vprašanje“; ker ima vključevanje dejansko tudi svetovne posledice, zlasti kadar je neuspešno, saj
ima lahko neuspešno izvajanje politike vključevanja določene države članice negativne posledice za Unijo
kot celoto, na primer:
—zelo nizka stopnja zaposlenosti priseljencev šibi celotno gospodarstvo Unije in ogroža izpolnitev
ciljev Lizbonske strategije;
—visoko in nizko kvalificirani delavci, ki jih EU potrebuje, lahko zaradi dejstva, da je Evropa do njih
lahko zelo negostoljubna, ostanejo prepuščeni sivi ekonomiji ali evropskim gospodarskim tekmecem;
—dejstvo, da ni učinkovite politike vključevanja, lahko vodi v negativno sprejemanje priseljencev in
defenzivno politiko priseljevanja;
—strah državljanov lahko ogrozi spoštovanje človekovega dostojanstva, svobodo, demokracijo, enakost,
pravno državo in spoštovanje človekovih pravic, vključno s pravicami pripadnikov manjšin;
—negativno dojemanje in predsodki o nevključenih priseljencih lahko preprečijo uspešno širitev Unije,13.12.2006 C 303 E/846 Uradni list Evropske unije
Četrtek, 6. julij 2006SL
F. ker bo uspeh vključevanja okrepil gospodarstvo Unije v primerjavi s svetovno konkurenco; ker bo Unija
namenila pozornost preprečevanju bega možganov, hkrati pa pritegnila delavce in podjetnike, ki jih
potrebujejo gospodarstva EU, ter znanstvenike in študente, ki so temelj inovativnosti; ker bodo mesta EU
ob ciljno usmerjeni, dosledni in z ustreznimi sredstvi podprti politiki vključevanja varnejša, skupnosti pamočnejše; ker se bo ksenofobija zmanjšala, medtem ko se bo okrepilo spoštovanje temeljnih pravic zavse; ker se bo položaj Evrope v svetu izboljšal,
G. ob upoštevanju ključne vloge lokalnih, regionalnih in državnih organov, ki so med drugim odgovorni za
področje urbanističnega in stanovanjskega načrtovanja ter za področje izobraževanja in imajo s tem
neposreden vpliv na proces vključevanja; poziva omenjene organe, da se bolje vključijo v razpravo na
evropski ravni; poudarja pomen podpore, ki jo je Evropska unija zagotovila za pobude, sprejete na tejravni, prek strukturnih skladov Skupnosti,
H. ker ne obstaja jasna in enostavna rešitev za uspešno vključevanje v Evropsko unijo; ker morajo imeti
lokalni, regionalni in nacionalni organi (zlasti v urbanih središčih, kjer je skoncentrirana večina prise-ljencev) sposobnost in sredstva za določitev in izvajanje natančnih ukrepov za vključevanje, in ker
morajo države članice in Unija kot celota vseeno zavzeto razvijati strategije za vključevanje ter spremljati
učinkovitost in rezultate teh ukrepov, s čimer bodo zagotovile izvajanje tistih strategij, katerih rezultati
koristijo skupnim interesom Unije, in mora Komisija v ta namen izvesti predlagano raziskavo, ki biomogočala opredelitev ravni sodelovanja in vključevanja v vseh državah EU,
I. ker je vključevanje „dvosmerni proces“, ki predvideva tako pripravljenost in odgovorno sodelovanje prise-
ljencev pri vključevanju v družbo gostiteljico kot pripravljenost državljanov EU, da sprejmejo in vključijomigrante, ter vključuje ukrepe na vseh ravneh za vplivanje na obnašanje priseljencev in družbe, ki jih
sprejema, ter za sprostitev sredstev na obeh straneh za izvajanje politike; ker ta proces vključuje
vzajemno obvezo, ki vsebuje pravice in dolžnosti, tako družbe gostiteljice kot priseljencev,
J. ker morajo prednostne naloge, ki usmerjajo ukrepe EU na tem področju, vključevati:
—izboljšanje možnosti zaposlitve za priseljence in zmanjšanje vrzeli v zaposlovanju prebivalstva države
gostiteljice, vključno z zagotavljanjem ustreznih informativnih programov in programov usposab-
ljanja s strani javnih organov in socialnih partnerjev in s priznavanjem usposobljenosti in poklicnihkvalifikacij priseljencev, s posebno pozornostjo namenjeno priseljenkam, saj je med njimi stopnjabrezposelnosti pogosto višja;
—izboljšanje izobraževalnih in jezikovnih možnosti za priseljence in njihove potomce, vključno s
financiranjem iz generalnega direktorata Komisije za izobraževanje in kulturo, kar bi po določenemčasu pripeljalo do odprave vrzeli v uspešnosti v primerjavi z drugimi, saj se je treba zavedati, da seotroci migrantov, ki se šolajo v tujem jeziku in se skušajo prilagoditi novim navadam, v učnem
procesu srečujejo z večjimi te žavami kot njihovi sošolci, kar lahko pripelje do te žavnega prilagajanja
družbi in vključevanja vanjo; treba je tudi priznati, da se morajo včasih celo visoko kvalificiranimigranti prilagoditi potrebam družbe gostiteljice;
—krepitev politične in državljanske vzgoje, sodelovanje in zastopanje priseljencev na vseh ustreznih
ravneh upravljanja, civilne družbe, odločanja in oblikovanja politike;13.12.2006 C 303 E/847 Uradni list Evropske unije
Četrtek, 6. julij 2006SL
—boj proti rasizmu, ksenofobiji in diskriminaciji priseljencev –zlasti na delovnem mestu, v šoli, pri
stanovanjskih vprašanjih, v zdravstvu in javnih storitvah, v množičnih medijih in politiki –in večje
medsebojno spoštovanje in razumevanje podobnosti in razlik ter večja dostopnost jezikovnimpotrebam prilagojenih informacij o enakih pravicah in možnostih,
ob tem pa morajo institucije Unije zagotoviti, da se njihove dobronamerne pobude ne bi spremenile v
zgolj simbolične ukrepe brez dodane vrednosti,
K. ker so spodbujanje temeljnih pravic, enake možnosti za vse in nediskriminacija ključni elementi vključe-
vanja; ker je predlagana proglasitev leta 2007 za Evropsko leto enakih možnosti za vse in leta 2008 zaEvropsko leto medkulturnega dialoga pomembna pobuda za ozavešč anje, ki bo prispevala k uresničitvi
navedenih ciljev,
L. ker obstaja jasna povezava med uspešno politiko vključevanja EU in prizadevanjem Unije, da oblikuje
politiko zakonitega priseljevanja in migracije, ker bi bil prvi praktični korak pri tem večja usklajenostmed organi, ki so pristojni za sprejem priseljencev, in organi, ki se ukvarjajo z njihovim vključevanjem vdružbo,
1. poziva Komisijo, da zagotovi učinkovito izvajanje obstoječih direktiv v zvezi z vključevanjem, zlasti
direktiv Sveta 2003/86/ES z dne 22. septembra 2003 o pravici do ponovne združitve družine (
1),
2003/109/ES z dne 25. novembra 2003 o statusu državljanov tretjih držav, ki so rezidenti za daljši čas (2),
2000/43/ES z dne 29. junija 2000 o izvajanju načela enakega obravnavanja oseb ne glede na raso ali narod-nost (
3), in 2000/78/ES z dne 27. novembra 2000 o splošnih okvirih enakega obravnavanja pri zaposlo-
vanju in delu (4); veliko držav članic zaostaja pri učinkovitem izvrševanju teh direktiv in zelo pomembno je,
da Komisija strožje spremlja prenos direktiv v zvezi z vključevanjem in učinkovitost upravnih praks, s kate-rimi se izvaja ustrezna zakonodaja v vsakodnevnem življenju priseljencev;
2. pozdravlja predlog Komisije za ustanovitev zgoraj navedenega Evropskega sklada za vključevanje držav-
ljanov tretjih držav za obdobje 2007-2013 ter nujno poziva k uporabi tega sklada za doseganje šestih
konkretnih načel, ki so:
a) ena letna točka mora opredeliti izplačila, s čimer bi se dovolilo Komisiji, da razvije kritično maso stro-
kovnega znanja in da bolj natančno oceni in presodi programe ter vanje vlaga; ciljna področja naložbmorajo vključevati zmanjševanje vrzeli v zaposlovanju med priseljenci in ostalimi, izboljšanje sodelovanjain uspeha priseljencev v izobraževanju, izboljšanje možnosti izobraževanja in zaposlovanja žensk, jezi-
kovne in uvajalne programe, povezane z zdravjem, stanovanjskim vprašanjem in mestnim življenjem, ter
izboljšanje političnega in državljanskega sodelovanja priseljencev;
b) sklad mora dajati prednost pobudam z največjo možnostjo za širšo uporabo v Uniji;
(c) Komisija mora vsako leto nameniti primeren in določen odstotek sredstev sklada za podporo ocenam
neodvisnih strokovnjakov o učinkovitosti programov, ki jih financira Komisija;
d) ko ti strokovnjaki opredelijo obetavne programe, je nujno dati prednost razširjanju in prilagajanju
najboljših praks iz teh programov za uporabo v drugih državah članicah;13.12.2006 C 303 E/848 Uradni list Evropske unije
Četrtek, 6. julij 2006SL
(1) UL L 251, 3.10.2003, str. 12.
(2) UL L 16, 23.1.2004, str. 44.
(3) UL L 180, 19.7.2000, str. 22.
(4) UL L 303, 2.12.2000, str. 16.
e) treba je podpreti prizadevanja držav članic za usklajevanje prizadevanj za vključevanje in izmenjavo
najboljših praks;
f) treba je dati prednost vključevanju novo prispelih ter zagotoviti, da se financira tudi programe, katerih
ciljna skupina sta druga in tretja generacija priseljencev; treba je upoštevati tudi programe, ki so ustva-
rjeni za pomoč beguncem, ki se pripravljajo k vstopu in vključitvi v družbe EU;
3. pozdravlja navedbo skupnih osnovnih načel v zgoraj navedenem sporočilu Komisije; trdno verjame, da
skupna osnovna načela predstavljajo trden sklop priporočil, ki bi morale biti temelj za politiko vključevanja
EU; obžaluje, da države članice niso nadaljevale z nadaljnjim sledenjem skupnim osnovnim načelom odkar
so jih leta 2004 sprejele; poziva, da finsko predsedstvo skupna osnovna načela spet postavi v središče načr-tovanja, predvsem načela, ki zadevajo zaposlovanje (št. 3), vzajemno delovanje (št. 7) in sodelovanje (št. 9);
4. pozdravlja predlog Komisije za spodbujanje letnega foruma za vključevanje, ki bo olaj šal izmenjavo
najboljših praks, predvsem v politiki, kjer igra EU omejeno vlogo, ampak kjer nekatere države članice vodijo
politike, ki so lahko vodilo drugim; meni, da bi morali predstavniki vseh oblasti, bodisi lokalne, regionalnenacionalne ali oblasti EU, ki so vpletene v vključevanje, sodelovati v letnem forumu za vključevanje;
5. poziva Komisijo, da pojasni, razširi in usklajuje odgovornosti za vključevanje med generalnimi direkto-
rati, vključno z oživitvijo in vzdrževanjem navzkrižne delovne skupine za vključevanje med generalnimi
direktorati ter dodelitvijo natančnih odgovornosti v zvezi z vključevanjem za različne generalne direktorate;
razen tega poziva k sprejetju ukrepov, s pomočjo katerih bi se novi Evropski sklad za vključevanje inEvropski socialni sklad vzajemno dopolnjevala;
6. pozdravlja dejstvo, da je Komisija priznala potrebo po raziskovanju in opredelitvi politik vključevanja
držav članic in ravni sodelovanja priseljencev; meni, da je ta podatek predpogoj za vsako politiko EU, katere
namen je spodbujati boljše vključevanje v EU, in da je zato, da je taka opredelitev uporabna, treba pojasnitiizraze, uporabljene v razpravi EU o vključevanju, saj je že sama beseda „vključevanje“ predmet različnih
razlag;
7. poziva Komisijo, da ustanovi stalno kontaktno skupino predstavnikov priseljencev, strokovnjakov,
nevladnih organizacij in drugih, ki bi Komisiji svetovala glede vseh politik, ki so povezane z vključevanjem;
8. poziva Komisijo, naj da poseben poudarek spodbujanju priseljevanja in raznolikosti v EU ter stalni inte-
graciji vključevanja prek svojih strategij komunikacije in pobud; poziva Komisijo in države članice, da spro-
žijo kampanjo obveščanja in ozaveščanja, katere cilj naj bo večje razumevanje migracij ter gospodarskega in
družbenega prispevka priseljencev v dani družbi;
9. poziva Komisijo, da vzpostavi strog spremljevalni mehanizem za ocenjevanje programov vključevanja v
različnih državah članicah, vključno s sodelovanjem neodvisnih strokovnjakov, in objavi strogo in praktično
dvoletno poročilo o migraciji in vključevanju, ki:
—se osredotoča na stroge kazalnike, ki merijo rezultate držav članic glede skupnih osnovnih načel
vključevanja,
—določi kot obvezujoče natančno in popolno sporočanje podatkov s strani držav članice; ob pomanjkanju
takih podatkov je treba razviti druga sredstva za zbiranje podatkov, ki bodo skladna s kazalniki izporočila,
—poveča vlogo nacionalnih kontaktnih točk in njihovo sodelovanje z neodvisnimi strokovnjaki,13.12.2006 C 303 E/849 Uradni list Evropske unije
Četrtek, 6. julij 2006SL
—se zgleduje po poročilu razvojnega programa Združenih narodov o človekovem razvoju in evropskem
indeksu vključevanja,
—se objavi na letni seji EU ministrov za vključevanje;
10. spodbuja Komisijo, da se, če je to primerno, posvetuje s skupnostmi migrantov pri določanju in izvrše-
vanju evropske pomoči in razvojne politike v njihovih domovinah;
11. zahteva, da Komisija pomnoži pobude za raziskave in analizo, namenjene razumevanju, kaj deluje pri
vključevanju, in v sodelovanju z državami članicami in lokalnimi organi ambiciozno razširi učinkovita priza-
devanja za širjenje najboljših praks ne le prek predlagane spletne strani, ampak tudi s toliko drugimi razum-
nimi sredstvi, kot je to mogoče;
12. poziva Komisijo in države članice, da uporabijo velik potencial delegacij Komisije in konzularnih
organov po vsem svetu za pomoč pri vključevanju morebitnih priseljencev tako, da se jih seznani s kulturo,
zgodovino, jezikom in državljanskimi pravicami in odgovornostmi Evropske unije in držav članic;
13. poudarja pomen dejstva, da sestava osebja v evropskih institucijah in v javni upravi držav članic odraža
sestavo prebivalstva Unije in držav članic;
14. poziva Komisijo, da uporabi določbo „passerelle“ iz druge alinee člena 67(2) Pogodbe in s tem podeli
Parlamentu pooblastila za soodločanje o vključevanju in zakoniti migraciji in glasovanju s kvalificiranovečino v Svetu; meni, da je za poslance pomembno, da imajo moč soodločanja o politiki vključevanja, glede
na to, da predstavljajo politični glas EU in da bi torej morali predstavljati tako mnenja priseljencev kot
mnenja državljanov in bi morali deliti odgovornost vodenja politike vključevanja v zakonodajnem postopkuEU;
15. poziva Svet, da podeli stalen značaj letnemu srečanju ministrov za vključevanje, ki ga je prvič organizi-
ralo nizozemsko predsedstvo Sveta v Groningenu novembra 2004;
16. poziva države članice, da pri sklepanju zaključkov glede agencije EU za temeljne pravice, resno razmi-
slijo o vlogi takšne agencije pri spodbujanju zaupanja in dobrih odnosov v soseskah in da v okviru nadalj-
njih letnih programov, predvidenih za agencijo, organsko razvijejo omenjeno vlogo;
17. poziva Svet, da ponovno obravnava predlog Komisije za uporabo odprte metode za usklajevanje poli-
tike vključevanja; v zvezi s tem poziva Evropski parlament, da sodeluje v celotnem postopku;
18. poziva Svet, da oblikuje obsežno in v prihodnost usmerjeno okvirno direktivo o zakonitih migracijah,
pričemer naj posveti potrebno pozornost potrebi po vključevanju;
19. spodbuja države članice, da odgovornost za nadzor politike vključevanja priseljencev dodelijo enemu
ministru, ter s tem zagotovijo, da se ta politika upošteva v agencijah na vseh vladnih ravneh, ter da razmislijo
o imenovanju visokega komisarja za vključevanje ali varuha človekovih pravic za vključevanje v vsaki državi,
da usklajuje izvajanje politik, razširja informacije migrantom in obravnava pritožbe migrantov ter ukrepa zaodpravo težav;
20. poziva vse države članice, da zagotovijo revizijo vseh vladnih agencij na vseh ravneh, ki so ali bi
morale biti odgovorne za vključevanje priseljencev;
21. poziva Komisijo, da preuči možnost vključitve vprašanja vključevanja državljanov tretjih držav v
prihodnje večletne programe Agencije za temeljne pravice;13.12.2006 C 303 E/850 Uradni list Evropske unije
Četrtek, 6. julij 2006SL
22. poziva države članice, da spodbujajo politično sodelovanje priseljencev ter jih odvračajo od njihove
politične in družbene izolacije; v tej zvezi poziva Komisijo, da izvede pravni pregled obstoječ ih določb o
evropskem civilnem državljanstvu v različnih državah članicah ter trenutnih praks v državah članicah glede
pravice priseljencev, ki so rezidenti za daljši čas, da volijo na lokalnih in občinskih volitvah;
23. poziva države članice, da oblikujejo pregledne, človeške, hitre in razumne postopke za dodelitev
statusa rezidenta za daljši čas, za ponovno združitev družin ter za naturalizacijo priseljencev, ki so rezidenti
za daljši čas, in njihovih otrok, zlasti ob upoštevanju dejstva, da je veliko teh otrok rojenih na ozemlju
države članice;
24. opozarja države članice na odvisni pravni položaj priseljenk, ki se pridružijo svojim zakoncem v
okviru ponovnega združevanja družine, in poziva države članice k ponovnem pregledu svoje zakonodaje, da
se zakoncem in otrokom čimprej zagotovi individualni status in delovno dovoljenje, ki sta neodvisna od
glavnega nosilca pravnega statusa, da se v celoti zagotovi in zaščiti njihove pravice in olajša njihovo socialnovključevanje;
25. spodbuja politične stranke, sindikate in civilno družbo kot celoto, da v državnem merilu in v vse ravni
svojih organizacij vključujejo priseljence kot polnopravne člane;
26. je naklonjen programom vključevanja, ki jih izvajajo nekatere države članice in vključujejo vzajemno
obvezo države gostiteljice in priseljencev; upa, da je tako možno priseljence bolje ozavestiti o temeljnih vred-notah Evropske unije in jim istoč asno omogočiti pridobivanje osnovnih znanj o delovanju v družbe gostite-
ljice; poudarja pomen spodbujanja učenja jezika družbe gostiteljice in organizacije tečajev državljanske
vzgoje;
27. spodbuja države članice, da okrepijo protidiskriminacijsko in protirasistično zakonodajo, da izvajajo
obstoječ o zakonodajo in razmislijo o ustrezni zakonodaji za zagotavljanje enakopravnosti pri zaposlovanju
za migrante na vseh področjih, pri čemer naj se zgledujejo po tistih državah članicah, kjer je bilo zagotav-
ljanje enakopravnosti pri zaposlovanju uspešno;
28. poziva države članice, predvsem da se prepreči morebitno slabo ravnanje s priseljenkami, da jim
priskrbijo lahko dostopne podatke, ki zadevajo zakonodajo države gostiteljice o enakosti med spoloma in
pravicah ter zaščiti, ki iz nje izhajajo, vključno s pravnimi in upravnimi ukrepi, ki so na razpolago;
29. poziva države članice ter regionalne in lokalne oblasti, naj spodbujajo vzajemno delovanje med prise-
ljenci in družbo gostiteljico tudi s spodbujanjem skupnih forumov, medkulturnega dialoga, seminarjev,
razstav ter kulturnih in športnih dejavnosti; nadalje poziva k vzpostavitvi novih ali k podpiranju obstoječ ih
struktur, ki omogočajo priseljencem, da se vključijo v družbo gostiteljico, da se prepreči socialna izključenostnovo prispelih in tistih, ki so se že nastanili, imajo pa težave pri vključevanju; poleg tega poziva tudi k
podpori migrantskih organizacij na njihovem ozemlju ter h krepitvi vezi z matičnimi državami migrantov;
30. poziva države članice, da predvidijo ukrepe za vključevanje beguncev v sprejemni fazi, kot so jezikovni
tečaji ali prostovoljne delovne dejavnosti, ob upoštevanju dejstva, da se postopek vključevanja beguncevprične v njihovi sprejemni fazi;
31. poudarja pomembnost razvoja obsežnega okvira za evropsko civilno državljanstvo s sodelovanjem
Evropskega parlamenta, Sveta in Komisije;
32. poudarja pomen uvedbe letnih obravnav vključevanja, na katerih bi sodelovali Evropski parlament,
nacionalni parlamenti in civilna družba, zlasti nevladne organizacije in priseljenske organizacije, da se oceniučinkovitost prizadevanj Unije glede vključevanja in da se ugotovi razvoj vključevanja priseljencev na ravnidržav članic;
33. naroči svojemu predsedniku, naj to resolucijo posreduje Svetu, Komisiji in vladam držav članic.13.12.2006 C 303 E/851 Uradni list Evropske unije
Četrtek, 6. julij 2006SL